**Z Á P I S N I C A**

**z 25. zasadnutia Obecného zastupiteľstva Sap, ktoré sa konalo dňa 22.02.2022 v kultúrnom dome v Sape**

Prítomní: Ing. František Miklós, starosta obce

Mgr. Mária Sárközyová, poslankyňa

Mgr. Kinga Soósová, poslankyňa

PhDr. Edita Vidaová, poslankyňa

Alexander Csicsay, poslanec

Imrich Berecki, poslanec

Bc. Ildikó Bugárová, hlavný kontrolór

Ostatní prítomní podľa prezenčnej listiny pripojenej k tejto zápisnici.

Zasadnutie obecného zastupiteľstva sa začínalo o 17:05 hodine. Rokovanie zahájil a viedol starosta obce, ktorý privítal prítomných a uviedol, že z pozvaných 5 poslancov obecného zastupiteľstva sú prítomní všetci poslanci, teda obecné zastupiteľstvo je spôsobilé rokovať a uznášať sa.

Starosta poveril vedením zápisnice Sylviu Barciovú, a za overovateľov zápisnice starosta navrhol poslankyňu Mgr. Máriu Sárközyovú a poslanca Imricha Bereckiho.

Obecné zastupiteľstvo jednomyseľne schválilo za overovateľov zápisnice poslankyňu Mgr. Máriu Sárközyovú a poslanca Imricha Bereckiho.

Starosta konštatoval, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

1. Otvorenie zasadnutia, oboznámenie prítomných s programom.
2. Určenie zapisovateľa a overovateľov zápisnice.
3. Kontrola uznesení.
4. Správa o kontrolnej činnosti hlavného kontrolóra za rok 2021.
5. Plán kontrolnej činnosti hlavného kontrolóra obce na 1. polrok 2022.
6. Prerokovanie žiadosti Enikő Bartalosovej (Sap č. 2015).
7. VI. Rybársky deň – určenie termínu a podmienok organizácie na rok 2022.
8. Referát starostu obce o ukončených, schválených a prebiehajúcich projektoch a investíciách.
9. Ostatné úlohy, návrhy a podnety, správa o preventívnych opatreniach spojených s pandémiou COVID-19. Diskusia.
10. Záver

Predložený návrh programu rokovania bol jednomyseľne schválený.

Návrhy na zmenu programu rokovania neodzneli.

Ad 3/ Kontrola uznesení

Starosta uviedol, že posledné zasadnutie OZ sa konalo dňa 15.12.2021. Na tomto zasadnutí poslanci brali na vedomie referát o zaplatení miestnych daní a poplatkov za rok 2021, schválili návrh rozpočtu na rok 2022 a viacročného rozpočtu Obce Sap na roky 2023-2024 a brali na vedomie stanovisko hlavného kontrolóra obce k návrhu rozpočtu na rok 2022 a viacročného rozpočtu Obce Sap. Poslanci schválili Všeobecne záväzné nariadenie Obce Sap č. 2/2021, ktorým sa mení Všeobecne záväzné nariadenie Obce Sap č. 1/2019 a Všeobecne záväzné nariadenie Obce Sap č. 2/2020 o miestnych daniach a miestnom poplatku za komunálne odpady a drobné stavebné odpady na území Obce Sap a zároveň brali na vedomie referát starostu obce o ukončených, schválených a prebiehajúcich projektoch a investíciách. Uznesenia boli splnené.

Starosta predložil návrh uznesenia, podľa ktorého obecné zastupiteľstvo berie na vedomie kontrolu plnenia uznesení obecného zastupiteľstva prijatých na 24. zasadnutí OZ dňa 15.12.2021.

Uznesenie bolo jednomyseľne schválené.

Ad 4/ Správa o kontrolnej činnosti hlavného kontrolóra za rok 2021.

Starosta udelil slovo hlavnej kontrolórke obce, ktorá uviedla, že poslancom bola doručená písomná správa o kontrolnej činnosti hlavného kontrolóra za rok 2021, a to v zmysle ust. § 18f ods.1/ písm. e) zákona č. 369/1990 Zb. o obecnom zriadení v znení neskorších predpisov. Kontrolná činnosť bola vykonávaná v súlade s plánmi kontrolnej činnosti na I. polrok 2021 a na II. polrok 2021, ktoré boli schválené Obecným zastupiteľstvom Obce Sap. Kontrolná činnosť bola za hodnotené obdobie zameraná na: kontrolu čerpania finančných prostriedkov poskytnutých z EU fondov a zo štátneho rozpočtu na uskutočnenie výstavby budovy hasičskej zbrojnice obce a rekonštrukcie kuchyne Domu kultúry, na kontrolu činnosti Obecného podniku Sap, s.r.o. v roku 2020 a v I. polroku 2021, ďalej na kontrolu činnosti vnútornej správy obce, na kontrolu vybraných účtovných a pokladničných dokladov a finančných operácií Obce Sap za obdobie III.Q. - IV.Q 2020 a I.Q - II. Q 2021, ďalej na následnú kontrolu dodržiavania postupu samosprávy pri povinnom zverejňovaní dokumentov v zmysle zákona č. 546/2010 Z.z., na kontrolu dodržiavania a uplatňovania zásad finančnej kontroly v zmysle zákona č. 357/2015 Z.z. o finančnej kontrole a audite a o zmene a doplnení niektorých zákonov priebežne počas roka. HK ďalej uviedla, že v hodnotenom období spracovala odborné stanoviská, a to k návrhu záverečného účtu obce Sap za rok 2020 a k návrhu rozpočtu na rok 2022 a na roky 2023-2024. V rámci ďalšej svojej činnosti sledovala vybavovanie podnetov prijatých v súlade so zákonom č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov v obci Sap, a pravidelne sa zúčastnila na zasadnutiach obecného zastupiteľstva.

Otázky neodzneli.

Starosta predložil návrh uznesenia, podľa ktorého obecné zastupiteľstvo berie na vedomie Správu o kontrolnej činnosti hlavného kontrolóra za rok 2021 zo dňa 02.02.2022.

Uznesenie bolo jednomyseľne schválené.

Ad 5/ Plán kontrolnej činnosti hlavného kontrolóra obce na 1. polrok 2022.

Starosta opäť udelil slovo hlavnej kontrolórke. Uviedla, že navrhuje, aby jej kontrolná činnosť v I. polroku 2022 bola realizovaná nasledovne: v rámci pravidelných tematických kontrol: 1. Kontrola plnenia vybraných uznesení Obecného zastupiteľstva v Sape z rokov 2020, 2021, 2. Kontrola činnosti vnútornej správy obce – kontrola účtovných a pokladničných dokladov a finančných operácií Obce Sap za obdobie III.Q – IV. Q 2021, 3. Kontrola činnosti Obecného podniku Sap, s.r.o. v roku 2021, 4. Kontrola dodržiavania a uplatňovania zásad finančnej kontroly v zmysle zákona č. 357/2015 Z.z. o finančnej kontrole a audite a o zmene a doplnení niektorých zákonov. V rámci ďalšej kontrolnej činnosti: 1. Kontroly vykonané na požiadanie Obecného zastupiteľstva Obce Sap, 2. kontroly vykonávané operatívne na základe podnetov a poznatkov, o ktorých sa hlavná kontrolórka dozvedela pri výkone svojej činnosti. Súčasťou činnosti HK by mala byť: 1. Vypracovanie odborného stanoviska hlavného kontrolóra k záverečnému účtu obce Sap za rok 2021 a tiež 2. Sledovanie a vybavovanie podnetov prijatých v súlade so zákonom č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov. V rámci výkonu ostatnej činnosti sa navrhuje: 1. Účasť na rokovaniach orgánov obce a 2. Stanoviská k pripravovaným zmluvám a materiálom na rokovanie obecného zastupiteľstva obce.

Otázky neodzneli.

Starosta predložil návrh uznesenia, podľa ktorého obecné zastupiteľstvo

1. schvaľuje plán kontrolnej činnosti hlavného kontrolóra obce Sap na 1. polrok 2022 a
2. poveruje hlavnú kontrolórku obce výkonom kontrol v súlade s bodom a) tohto činnosti.

Uznesenie bolo jednomyseľne schválené.

Ad 6/ Prerokovanie žiadosti Enikő Bartalosovej (Sap č. 2015).

Starosta uviedol, že poslancom bola doručená písomná odpoveď Enikő Bartalosovej zo dňa 28.01.2022. Na zasadnutí OZ dňa 07.12.2021 bolo schválené Uznesenie č. 206/2021/23-06, ktorým Obecné zastupiteľstvo obce Sap schválilo prevod majetku obce: parc. CKN č. 141/4 (ostatná plocha) vo výmere 683 m2, kat. úz. Sap, ktorá parcela bola vytvorená geometrickým plánom č. 33464073-72/2021, za kúpnu cenu vo výške 18 EUR/m2, podľa ustanovenia § 9a ods. 8 písm. e/ zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľky (kupujúcej): Enikő Bartalosovej, a zároveň bol starosta poverený podpísaním Kúpnej zmluvy. Poslanci toto uznesenie schválili na základe textu navrhovanej Kúpnej zmluvy. O prijatí tohto uznesenia bola žiadateľka upovedomená a návrh Kúpnej zmluvy bol jej zaslaný e-mailom dňa 16.12.2021. Obec čakala, že žiadateľka sa dostaví na OcÚ za účelom podpísania zmluvy. Žiadateľka avizovala, že zmluvné podmienky jej nevyhovujú. Obec listom zo dňa 19.01.2022 vyzvala žiadateľku, aby sa dostavila na OcÚ za účelom podpísania zmluvy. v nadväznosti na to obec obdržala jej odpoveď zo dňa 28.01.2022, ktorá je pred poslancami. Starosta dodal, že v prípade druhých žiadateľov (Koncz - Vidaová) už obec obdržala kúpnu cenu pozemku a došlo už aj k zápisu vlastníckeho práva do KN v prospech žiadateľov. Dodal, že zmluvné podmienky by podľa neho mali platiť pre každého žiadateľa rovnako, ktoré podmienky akcentujú na záujmy obce Sap, ktoré sú uvedené v odôvodnení uznesenia ako dôvod hodný osobitného zreteľa. Starosta udelil slovo poslancom OZ.

Poslankyňa PhDr. Edita Vidaová uviedla, že pri svojej práci na katastrálnom odbore OÚ DS sa denno – denne stretáva s podobnými zmluvami, pričom v niektorých z nich sú zakotvené ešte prísnejšie pravidlá prevodu než v našom prípade. Ide o zaužívaný postup zo strany obcí, ktoré hodlajú podporiť rodiny, miestnych obyvateľov, aby si stavali rodinné domy a usadili sa na území obce. Je potrebné uviesť, že obec musela vynaložiť nemalé úsilie ako aj finančné prostriedky na to, aby sa stala výlučnou vlastníčkou týchto stavebných pozemkov. OZ prijalo podmienky prevodu, ktoré platia pre každého žiadateľa rovnako. Cieľom je podpora výstavby a nie kúpy za účelom investovania. Sú ďalší záujemcovia, ktorí by si radi kúpili tento pozemok.

Poslanec Imrich Berecki uviedol, že plne súhlasí s poslankyňou Vidaovou. Ponúknutá kúpna cena je seriózna.

Poslankyňa Mgr. Mária Sárközyová uviedla, že z textu žiadosti resp. odpovede Enikő Bartalosovej možno dedukovať, že možno nie ona mieni tam vstavať, ale iný člen jej rodiny.

Poslankyňa PhDr. Edita Vidaová ešte dodala, že v texte zmluvy pri predkupnom práve síce nie je presný dátum, dokedy to právo platí.

Ďalšie pripomienky neodzneli. Starosta predložil návrh uznesenia, podľa ktorého obecné zastupiteľstvo:

1. schvaľuje, že podmienky prevodu majetku obce (t. j. parcely CKN č. 141/4 - ostatná plocha vo výmere 683 m2, kat. úz. Sap) uvedené v návrhu Kúpnej zmluvy, ktorý návrh bol podkladom pre prijatie Uznesenia č. 206/2021/23-06, sa nemenia,
2. poveruje starostu obce, aby o skutočnosti uvedenej v bode a) tohto uznesenia písomne upovedomil žiadateľku: Enikő Bartalosovú, nar. 10.02.2000, bytom Sap 215 a zároveň jej oznámil, že pokiaľ do 11.03.2022 nedôjde k podpísaniu Kúpnej zmluvy (ktorého návrh bol zaslaný žiadateľke e-mailom dňa 16.12.2021) zo strany žiadateľky, tak takýto jej postup bude považovaný za neprijatie návrhu na uzavretie Kúpnej zmluvy.

Uznesenie bolo schválené.

Ad 7/ VI. Rybársky deň – určenie termínu a podmienok organizácie na rok 2022.

Starosta uviedol, že toto podujatie vzhľadom na pandémiu sa nekonalo ani v r. 2020 ani v r. 2021. Dúfa, že v tomto roku situácia bude lepšia a podarí sa ju zorganizovať, samozrejme smerodajné bude stanovisko RÚVZ. Na usporiadanie VI. Rybárskeho dňa navrhuje termín na 24. a 25. júna 2022. Program bude priebežne vytvorený.

Pripomienky neodzneli. Starosta predložil návrh uznesenia, podľa ktorého obecné zastupiteľstvo schvaľuje, aby podujatie s názvom VI. Rybársky deň sa uskutočnilo v termíne 24. a 25. júna 2022.

Uznesenie bolo jednomyseľne schválené.

Ad 8/ Referát starostu obce o ukončených, schválených a prebiehajúcich projektoch a investíciách.

Starosta uviedol, že v roku 2021 boli podané projekty v počte 35 ks. Z tohto počtu 17 bolo úspešných, 2 neboli ku dňu 31.12.2021 vyhodnotené, a ostatné neboli úspešné. Celková suma finančných prostriedkoch ktorá bola získaná z týchto projektov činí cca. 160.000 EUR. Ohľadne projektov z roku 2021 a ohľadne plánovaných na rok 2022 starosta predniesol správu, ktorá je znázornená v prílohe zápisnice z tohto zasadnutia.

Pripomienky neodzneli. Starosta predložil návrh uznesenia, podľa ktorého obecné zastupiteľstvo berie na vedomie referát starostu obce o ukončených, schválených a prebiehajúcich projektoch a investíciách.

Uznesenie bolo jednomyseľne schválené.

Ad 9/ Ostatné úlohy, návrhy a podnety, správa o preventívnych opatreniach spojených s pandémiou COVID-19. Diskusia.

Starosta poprosil prítomných, aby sa hlásili do tohto bodu.

Poslanec Berecki uviedol, že vedľa obci je medzinárodná cyklotrasa, preto by bolo vhodné umiestniť studňu na pitnú vodu na území obce, aby turisti sa mohli občerstviť.

Starosta uviedol, ža na úrovni TSK existuje skupina na podporu a vývoj cykloturistiky, s nimi spolupracujeme, vie o našich zámeroch, len finančné prostriedky sú obmedzené.

Ďalšie prítomní sa neprihlásili.

Ad 10 Záver.

Starosta konštatoval, že všetky programové body dnešného rokovania boli vyčerpané. Poďakoval prítomným za ich účasť a vyhlásil zasadnutie OZ o 17:45 hod. za ukončené.

Starosta obce: Ing. František Miklós ................................................

Overovatelia zápisnice: Mgr. Mária Sárközyová ….............................................

Imrich Berecki ….............................................

Zapisovateľka: Sylvia Barciová ….........................................

Prílohy: Pozvánka na zasadnutie OZ

Prezenčná listina

Správa o kontrolnej činnosti hlavného kontrolóra za rok 2021

Plán kontrolnej činnosti hlavného kontrolóra obce na 1. polrok 2022

Odpoveď Enikő Bartalosovej (Sap č. 2015) zo dňa 28.01.2022

Prehľad referátu starostu obce o ukončených, schválených a prebiehajúcich projektoch a investíciách

**UZNESENIA**

**Uznesenie č. 221/2022/25-01**

**Obecné zastupiteľstvo obce Sap schvaľuje** za overovateľov zápisnice poslankyňu Mgr. Máriu Sárközyovú a poslanca Imricha Bereckiho.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 222/2022/25-02**

**Obecné zastupiteľstvo obce Sap schvaľuje** program zasadnutia obecného zastupiteľstva zhodne s písomnou pozvánkou zo dňa 15.02.2022.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 223/2022/25-03**

**Obecné zastupiteľstvo obce Sap berie na vedomie** kontrolu plnenia uznesení obecného zastupiteľstva prijatých na 24. zasadnutí OZ dňa 15.12.2021.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 224/2022/25-04**

**Obecné zastupiteľstvo obce berie na vedomie** Správu o kontrolnej činnosti hlavného kontrolóra za rok 2021 zo dňa 02.02.2022.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 225/2022/25-05**

**Obecné zastupiteľstvo obce Sap**

1. **schvaľuje** plán kontrolnej činnosti hlavného kontrolóra obce Sap na 1. polrok 2022 a
2. **poveruje** hlavnú kontrolórku obce výkonom kontrol v súlade s bodom a) tohto činnosti.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 226/2022/25-06**

**Obecné zastupiteľstvo obce Sap**

1. **schvaľuje**, že podmienky prevodu majetku obce (t. j. parcely CKN č. 141/4 - ostatná plocha vo výmere 683 m2, kat. úz. Sap) uvedené v návrhu Kúpnej zmluvy, ktorý návrh bol podkladom pre prijatie Uznesenia č. 206/2021/23-06, sa nemenia,
2. **poveruje** starostu obce, aby o skutočnosti uvedenej v bode a) tohto uznesenia písomne upovedomil žiadateľku: Enikő Bartalosovú, nar. 10.02.2000, bytom Sap 215 a zároveň jej oznámil, že pokiaľ do 11.03.2022 nedôjde k podpísaniu Kúpnej zmluvy (ktorého návrh bol zaslaný žiadateľke e-mailom dňa 16.12.2021) zo strany žiadateľky, tak takýto jej postup bude považovaný za neprijatie návrhu na uzavretie Kúpnej zmluvy.

Priebeh hlasovania:

Za: 4 poslanci

Proti: 0 poslancov

Zdržal sa: 1 poslanec (Alexander Csicsay)

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 227/2022/25-07**

**Obecné zastupiteľstvo obce Sap schvaľuje,** aby podujatie s názvom VI. Rybársky deň sa uskutočnilo v termíne 24. a 25. júna 2022.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................

**Uznesenie č. 228/2022/25-08**

**Obecné zastupiteľstvo obce Sap berie na vedomie** referát starostu obce o ukončených, schválených a prebiehajúcich projektoch a investíciách.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: 22.02.2022 Ing. František Miklós, starosta obce: ...............................................